  Майя Бывальцева «Удмурт шумовка» кубок понна шудонъёсы пыриськыны пусйиськон кутскиз. Кузьым понна вожвылъяськон «Огъяросси пельнянь шудонъёс 2018» улсын ортчоз, ивортэ «Пельняньлэн дунневыл нуналэз» фестивальлэн пресс-службаез. Ӵошатсконъёс 10-тӥ тулыспалэ Иж тыметлэн ярдураз ортчозы. Радлыкез таяз арын воштӥськоз, соин ик пыриськисьёсты выль амалъёс возьмало: «Пельнянь-шудон» — пельняньлы укшась тупъёсты пыдэстэм миска куян; «Ижкар шумовка» — пельнянь-снарядъёстышумовка-мишене куяса бызьылон; «Пельнянькей» — пельнянь тупъёсын шудон, соосты вилкалы яке пельнянь октонлы укшась клюшкаен миска-капкае пыртоно; «Пельнянь эстфета» — могӟетъёс пыр тросгес кынтэм пельнянен ортчон; «Кут пельнянез» — бадӟым мискаысь бадӟым шумовкаен тужгес трос пельнянь кутон. Озьы ик кылем аръёсысь шудонъёс, но луозы, кылсярысь, «Пельняньтон». Ӵошатсконъёсы куинь адямилэсь семьяос-командаос пыриськыны быгато (анай, атай но нылпи). Ужрадэ Россилэн мукет улосвылъёсысьтыз но куноосты ӧтё. Пусйиськыны луэ . Тодэ вайытом, «Пельняньлэн дунневыл нуналэз» куинь интыын радъяськоз: Шор площадьын, тыметлэн ярдураз но Калыкъёслэн эшъяськонзылы сӥзем синпелет дорын. Тегъёс: Лулчеберет Туризм Ижкар Удмуртия пельнянь  